Daugavpils novada domes

Iepirkumu komisijas

2016. gada 27.aprīļa sēdē

protokols Nr.3

**“Servera piegāde Daugavpils novada pašvaldībai”**

 iepirkuma identifikācijas numurs – **Nr. DND 2016/7**

**Nolikums**

Daugavpils 2016

# **1. Vispārīgā informācija**

**1.1. Iepirkuma identifikācijas numurs**

DND 2016/7

**1.2. Pasūtītājs**

Daugavpils novada pašvaldība

Adrese: Rīgas iela 2, Daugavpils, Latvija, LV-5401

Reģistrācijas Nr. 90009117568

Tālruņa Nr. 65422238, faksa Nr. 65476810

e-pasta adrese: dome@dnd.lv

**1.3. Iepirkuma priekšmets**

1.3.1.Servera piegāde Daugavpils novada pašvaldībai

1.3.2. CPV kods 48820000-2

1.3.3. Piedāvājumu vērtēšanas kritērijs – **zemākā cena.**

**1.4. Iepirkuma metode**

1.4.1. Iepirkums Publisko iepirkumu likuma 8.2 panta kartībā

**1.5. Līguma izpildes vieta**

Rīgas iela 2, Daugavpils

**1.6. Līguma izpildes laiks**

Paredzamais līguma izpildes termiņš: piegādāt serveri ne vēlāk par 40 (četrdesmit) kalendārajām dienām no līguma noslēgšanas dienas. Līgums ir spēkā visā garantijas laikā. \_\_\_\_\_\_\_\_\_\_\_\_\_\_\_\_\_\_.

**1.7. Iepirkuma nolikuma saņemšana un informācijas apmaiņas kārtība**

Ar iepirkuma nolikumu var iepazīties Daugavpils novada pašvaldības mājas lapā: [www.daugavpilsnovads.lv](http://www.daugavpilsnovads.lv), sadaļā „Iepirkumi” pie attiecīgā iepirkuma.

Kontaktpersona: Ivars Smans, tel. 65476740, fakss 65476810, e-pasts: ivars.smans@dnd.lv

Pretendents, kurš pieprasa skaidrojumu par iepirkuma nolikumu, to dara rakstiski ar pasta vai faksa starpniecību, adresējot to iepirkumu komisijai, ar norādi – **Iepirkumam “Servera piegāde Daugavpils novada pašvaldībai”** (iepirkuma identifikācijas numurs –Nr. DND 2016/7), uz adresi Rīgas iela 2, Daugavpils, LV-5401.

**1.8. Piedāvājumu iesniegšanas un atvēršanas vieta, datums, laiks un kārtība**

1.8.1. Pretendenti piedāvājumus var iesniegt līdz **2016.gada 12.maijam plkst. 10:00**, Rīgas ielā 2, Daugavpils, LV-5401, pie sekretāres 20.kab., iesniedzot personīgi vai pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājums, kas iesniegts pēc minētā termiņa, netiks atvērts un tiks atdots atpakaļ iesniedzējam.

1.8.2. Saņemot piedāvājumu, pasūtītājs (domes sekretārs) reģistrē pretendentu piedāvājumus to iesniegšanas secībā. Sarakstā norāda pretendentu (juridiskai personai – nosaukumu), tā adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretārs) nodrošina, lai līdz piedāvājumu atvēršanai pretendentu saraksts netiktu izpausts.

1.8.3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).

1.8.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Rīgas ielā 2, Daugavpils, LV-5401, pie sekretāres. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

1.8.5. Pasūtītājs izskata tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.

**1.9. Piedāvājuma derīguma termiņš**

1.9.1. Pretendenta iesniegtais piedāvājums ir spēkā 90 (deviņdesmit) kalendārās dienas no piedāvājuma atvēršanas dienas.

1.9.2. Ja objektīvu iemeslu dēļ iepirkuma līgumu nevar noslēgt 1.9.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo pasūtītājam.

**1.10. Piedāvājuma noformēšana:**

1.10.1. Piedāvājums iesniedzams Daugavpils novada pašvaldībā (Rīgas ielā 2, Daugavpils, LV-5401) līdz **2016.gada 12.maijam plkst. 10:00**  aizlīmētā un aizzīmogotā aploksnē, uz kuras ir jānorāda **– Iepirkumam “Servera piegāde Daugavpils novada pašvaldībai”** (iepirkuma identifikācijas numurs –Nr. DND 2016/7). Neatvērt līdz **2016.gada 12.maijam plkst. 10:00**” un pretendenta nosaukums, reģistrācijas numurs un adrese, pretendenta kontaktpersonas vārdu, uzvārdu, telefona un faksa numuru.

1.10.2. Pretendentam jāiesniedz piedāvājums (viens oriģināls). Eksemplārs sastāv no četrām šādām daļām:

1. Pieteikuma dalībai iepirkumā;
2. Pretendenta atlases dokumentiem;
3. Tehniskā piedāvājuma;
4. Finanšu piedāvājuma.

1.10.3. Eksemplārs jāiesien vienā sējumā.

1.10.4. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:

1. norādi „TULKOJUMS PAREIZS”,
2. Pretendenta vai tā pārstāvja parakstu un paraksta atšifrējumu,
3. apliecinājuma vietas nosaukumu un datumu.

1.10.5. Piedāvājumu ievieto vienā iepakojumā.

1.10.6. Piedāvājuma dokumentus izstrādā atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība” prasībām.

1.10.7. Piedāvājumā iekļautajiem dokumentiem jābūt skaidri salasāmiem, bez dzēsumiem, labojumiem vai svītrojumiem.

1.10.8. Pretendents iesniedz parakstītu pieteikumu (1.pielikums). Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.

1.10.9. Piedāvājuma dokumentus paraksta LR Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām vai tās pilnvarota persona *(piedāvājumam jāpievieno pilnvara vai izziņa, kas apliecina piedāvājumu parakstījušās personas tiesības parakstīt un iesniegt piedāvājumu pretendenta vārdā)*.

**1.11. Cita informācija**

1.11.1. Neviens dokuments, izņemot atsauktos piedāvājumus, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.

1.11.2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.

# **2. Prasības pretendentiem**

* 1. **Nosacījumi pretendenta dalībai iepirkumā**

2.1.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas nolikumā ietvertās prasības un noteikumus.

2.1.2. Pretendents apzinās, ka jebkurš piedāvājumā iekļautais nosacījums, kas ir pretrunā ar nolikumu vai neatbilst tā noteikumiem, var būt par iemeslu piedāvājuma noraidīšanai.

2.1.3 Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājumu jebkurā no šādiem gadījumiem:

2.1.3.1. ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), ir apturēta vai pārtraukta tā saimnieciskā darbība, ir uzsākta tiesvedība par tā bankrotu vai tas tiek likvidēts;

2.1.3.2. Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

2.2. Pretendentam ir jāatbilst sekojošām prasībām:

 2.2.1. Pretendents ir reģistrēts likumā noteiktajā kārtībā un likumā noteiktajos gadījumos;

 2.2..2. Pretendenta norādītie apakšuzņēmējs/-i ar Pretendentu ir parakstījuši vienošanos par apakšuzņēmēja piedalīšanos līguma izpildē.

2.2.3. Vienošanos ir parakstījušas personas, kurām saskaņā ar LR Uzņēmuma Reģistru vai līdzīgas iestādes ārvalstīs izdotām izziņām ir paraksta tiesības.

2.2.4. Pretendentam iepriekšējo trīs gadu (2013., 2014., 2015.) periodā vai īsākā laika periodā, ja pretendents savu darbību uzsācis vēlāk, ir līdzvērtīga rakstura un apjoma pieredze serveru piegādes līgumu izpildē, t. i. Pretendents ir noslēdzis vismaz 3 (trīs) piegādes līgumus, kur katra līguma ietvaros piegādājis piedāvājumā piedāvātā ražotāja serverus un nodrošinājis tā garantijas termiņa apkalpošanu.

2.3.. Komisija neizskata pretendenta piedāvājumu un var izslēgt pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādam nolikuma punktam.

#

# **3. Iesniedzamie dokumenti**

## 3.1. Pretendentam jāiesniedz sekojoši atlases dokumenti

* + 1. Pieteikumu dalībai Iepirkumā sagatavo atbilstoši pievienotajai formai (1.pielikums).
		2. Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā.
		3. Pretendenta veikto piegāžu saraksts (Nolikuma 5.pielikums), kas apliecina pretendenta atbilstību Nolikuma 2.2.4.apakšpunktā minētajām prasībām, pievienojot vismaz vienu pozitīvu atsauksmi.

**3.2. Tehniskais piedāvājums**

3.2.1. Tehniskais piedāvājums (3.pielikums) Pretendentam jāsagatavo saskaņā ar Tehniskajās specifikācijās (2. pielikums) noteiktajām prasībām.

**3.3. Finanšu piedāvājums**

3.3.1.Finanšu piedāvājumu sagatavo un iesniedz, saskaņā ar finanšu piedāvājuma formu (4.pielikums). Finanšu piedāvājumā cenu norāda eiro (EUR), tajā iekļaujamas visas ar iepirkuma priekšmetu atbilstoši Tehniskajai specifikācijai saistītās izmaksas, atsevišķi nodalot pievienotās vērtības nodokli (PVN).

# **4.** **Piedāvājumu ATVĒRŠANA, vērtēšanas un izvēles kritēriji**

**4.1. Vispārīgie noteikumi**

4.1.1. Nav paredzēta pretendentu piedāvājumu publiska atvēršanas sanāksme.

4.1.2. Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

**4.2. Piedāvājumu noformējuma pārbaude**

4.2.1. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši iepirkuma nolikumā noteiktajām prasībām.

4.2.2. Ja piedāvājums nav noformēts atbilstoši iepirkuma nolikumā noteiktajām prasībām, komisija ir tiesīga piedāvājumu noraidīt un tālāk neizvērtēt.

**4.3. Pretendentu atlase**

4.3.1. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā pretendentiem izvirzītajai prasībai.

4.3.2. Ja pretendents neatbilst kādai no nolikumā izvirzītajai prasībai, komisija turpmāk tā piedāvājumu neizskata.

**4.4. Tehnisko piedāvājumu vērtēšana**

4.4.1. Iepirkumu komisija veiks Tehnisko piedāvājumu atbilstības pārbaudi, kuras laikā komisija izvērtēs Tehnisko piedāvājumu atbilstību Tehniskai specifikācijai.

4.4.2. Ja tiks konstatēts, ka pretendenta Tehniskais piedāvājums neatbilst Tehniskās specifikācijas prasībām, iepirkumu komisija tālāk šo piedāvājumu neizskatīs.

**4.5. Finanšu piedāvājumu vērtēšana**

4.5.1. Komisija vērtē tikai to pretendentu finanšu piedāvājumus, kuri nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

4.5.2. Aritmētiskās kļūdas labošana:

4.5.2.1. Piedāvājumu izvēles laikā iepirkuma komisija pārbauda, vai piedāvājumā nav aritmētiskās kļūdas (kļūda, kura ir pieļauta vienīgi aritmētisku jeb matemātisku darbību rezultātā);

4.5.2.2. Ja iepirkuma komisija piedāvājumā konstatē aritmētisko kļūdu, tā šo kļūdu izlabo;

4.5.2.3. Par kļūdu labojumu un laboto piedāvājuma summu (piedāvāto līgumcenu) iepirkuma komisija paziņo Pretendentam, kura pieļautā kļūda labota;

4.5.2.4. Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā veiktos labojumus un laboto piedāvājuma summu.

4.5.3. Nepamatoti lēta piedāvājuma noteikšana:

4.5.3.1. Ja iepirkuma komisija konstatē, ka konkrētais piedāvājums varētu būt nepamatoti lēts, iepirkuma komisija pirms šā piedāvājuma noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību un paredzētās iespējas;

4.5.3.2. Ja izvērtējot Pretendenta sniegto skaidrojumu, iepirkuma komisija konstatē, ka Pretendents nevar pierādīt, ka tam ir pieejami būtiski piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un turpmāk to neizskata.

**4.6. Piedāvājuma izvēle, uzvarētāja noteikšana**

4.6.1. Iepirkuma komisija piešķirs līguma slēgšanas tiesības tam Pretendentam, kura piedāvājums ir **ar viszemāko cenu** no piedāvājumiem, kas atbilst Nolikuma un Publisko iepirkumu likuma noteiktajām prasībām.

4.6.2. Vērtējot piedāvājumu, komisija ņems vērā tā kopējo cenu bez pievienotās vērtības nodokļa.

4.6.4. Komisija izvēloties vienu piedāvājumu, kuram ir viszemākā cena, pieņem lēmumu slēgt iepirkuma līgumu ar iepirkumā uzvarējušo pretendentu. ~~saskaņā ar nolikuma noteikumiem un 6.pielikumu „Līguma projekts”.~~

# **5. Iepirkumu komisijas tiesības un pienākumi**

**5.1. Iepirkuma komisijas tiesības**

5.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.

5.1.2. Pieaicināt ekspertu jebkurā no piedāvājumu pārbaudes un novērtēšanas stadijām.

5.1.3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst nolikumā izvirzītajām prasībām.

5.1.4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto pakalpojumu apjomu utt.

5.1.5. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.

5.1.6. Ja iepirkumam nav iesniegti piedāvājumi vai iesniegtie piedāvājumi neatbilst nolikuma prasībām, pieņemt lēmumu izbeigt iepirkumu, neizvēloties nevienu piedāvājumu.

5.1.7. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

5.1.8. Jebkurā brīdī pārtraukt iepirkuma procedūru, ja tam ir objektīvs pamatojums.

**5.2. Iepirkuma komisijas pienākumi**

5.2.1. Izstrādāt un apstiprināt iepirkuma dokumentus pirms iepirkuma izziņošanas.

5.2.2. Nodrošināt iepirkuma norisi un dokumentēšanu.

5.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

5.2.4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkumu.

5.2.5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un nolikumu, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

# **6. Pretendenta tiesības un pienākumi**

**6.1. Pretendenta tiesības**

6.1.1. Pretendentiem, kuri atbilst nolikumā pretendentiem noteiktajām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.

6.1.2. Pretendentam ir tiesības laicīgi pirms piedāvājumu iesniegšanas gala termiņa, iesniedzot rakstveida pieprasījumu, saņemt iepirkuma komisijas paskaidrojumu (tiks publicēts Daugavpils novada pašvaldības mājas lapā: [www.daugavpilsnovads.lv](http://www.daugavpilsnovads.lv)) par iepirkumu.

6.1.3. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.

6.1.4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**6.2. Pretendenta pienākumi**

6.2.1. Piedaloties iepirkumā ievērot normatīvo aktu prasības.

6.2.2. Sagatavot piedāvājumus atbilstoši nolikumā noteiktajām prasībām.

6.2.3. Sniegt patiesu informāciju.

6.2.4. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.

# **7. NOLIKUMA PIELIKUMI**

1. pielikums – Pieteikums dalībai iepirkumā.

2. pielikums – Tehniskā specifikācija.

3. pielikums – Tehniskā piedāvājuma forma.

4. pielikums – Finanšu piedāvājums.

5.pielikums – Pretendenta pieredzes apraksts

1. pielikums

Iepirkuma „Servera piegāde Daugavpils

novada pašvaldībai” nolikumam

(IDNr. DND 2016/7)

**PIETEIKUMS DALĪBAI IEPIRKUMĀ**

**„SERVERA PIEGĀDE DAUGAVPILS NOVADA PAŠVALDĪBAI”**

**Iepirkuma ID Nr. DND 2016/7**

|  |  |  |
| --- | --- | --- |
|  |  |  |
| **sastādīšanas vieta** |  | **datums** |

|  |
| --- |
| * **Informācija par pretendentu\***
 |
| Pretendenta nosaukums: |  |
| Reģistrācijas numurs: |  |
| **Juridiskā adrese:** |  |
| **Pasta adrese:** |  |
| **Tālrunis:** |  | **Fakss:** |  |
| **E-pasta adrese:** |  |
|  |
| * **Finanšu rekvizīti\***
 |
| Bankas nosaukums: |  |
| Bankas kods: |  |
| **Konta numurs:** |  |
|  |
| * **Informācija par pretendenta kontaktpersonu (atbildīgo personu)\***
 |
| **Vārds, uzvārds:** |  |
| **Ieņemamais amats:** |  |
| **Tālrunis:** |  | **Fakss:** |  |
| **E-pasta adrese:** |  |

Ar šo mēs apliecinām savu dalību publiskajā iepirkumā **„SERVERA PIEGĀDE DAUGAVPILS NOVADA PAŠVALDĪBAI”.**

**Apstiprinām, ka esam iepazinušies ar iepirkuma nolikumu un Tehnisko specifikāciju un piekrītam visiem tā noteikumiem, tie ir skaidri un saprotami, iebildumu un pretenziju pret tiem nav.**

Mēs piedāvājam veikt pasūtījumu - **„SERVERA PIEGĀDE DAUGAVPILS NOVADA PAŠVALDĪBAI”**, saskaņā ar nolikuma un tehniskās specifikācijas prasībām par summu, kura noteikta mūsu Finanšu piedāvājumā, t.i.:

|  |
| --- |
|  |
| kopējā piedāvājuma cena *euro* ar PVN vārdos un skaitļos |

tajā skaitā:

|  |
| --- |
|  |
| **piedāvājuma cena *euro* bez PVN vārdos un skaitļos** |
|  |
| PVN vārdos un skaitļos |

**Apliecinām**, ka:

* piedāvājums ir spēkā līdz iepirkuma līguma noslēgšanai vai paziņojumam par iepirkuma rezultātiem. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku;
* nav tādu apstākļu, kuri liegtu piedalīties iepirkumā un pildīt iepirkuma Nolikumā norādītās prasības;
* darbu izpildes apstākļi un apjoms ir skaidrs un to var realizēt, nepārkāpjot normatīvo aktu prasības un publiskos ierobežojumus, atbilstoši Nolikumam un tehniskai specifikācijai;

**Ar šo apliecinām, ka visas iesniegtās dokumentu kopijas atbilst oriģinālam un visa piedāvājumā iesniegtā informācija ir patiesa.**

z.v.

**Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Pretendenta vadītājs vai pilnvarotais pārstāvis**

**Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_**

*\* Ja piedāvājumu iesniedz personu grupa kā pretendenta dalībnieki, šie lauki jāaizpilda par katru personas grupas dalībnieku atsevišķi, kā arī papildus jānorāda, kura persona pārstāv personu grupu šajā iepirkumā.*

2. pielikums

Iepirkuma „Servera piegāde Daugavpils

 novada pašvaldībai” nolikumam

(IDNr. DND 2016/7)

**TEHNISKĀ SPECIFIKĀCIJA**

**iepirkumā “Servera piegāde Daugavpils novada pašvaldībai”**

(identifikācijas Nr. DND 2016/7)

| **Servera komponente** | **Prasības** |
| --- | --- |
| Korpuss | Statnē montējams 2U izmēra korpuss. |
| Procesors | Divi 64-bitu procesori ar 6 (sešiem) fiziskajiem kodoliem katrs, kuru jauda pēc CINT2006 Rates (SPECint\_rate\_base2006) testiem (http://www.spec.org) ir vismaz 660 punkti. Procesoru veiktspējas rādītāji ir pārbaudāmi www.spec.org mājas lapā. Kas sertificēti lietošanai ar operētājsistēmām – MS Windows Server 2012/2012R2 un Linux (Redhat Linux Enterprise). Piedāvājumā ir jānorāda precīzs procesora modelis. |
| Operatīvā atmiņa  | Vismaz 64GB (DDR4 – 2133) atmiņa ar kļūdu labošanas (ECC) mehānismu. Maksimālā iespējamā servera atmiņa ir vismaz 384GB |
| Papildus interfeisi | Vismaz 2 (divi) USB porti 2.0 versijas vai augstākas |
| PCI-Express sloti | Kopā vismaz 3 (trīs) brīvi PCI 2.0 x8 sloti vai augstākas versijas. |
| RAID adapteris | Nodrošina RAID 1, 0, 5, 6, 10 aparatūras līmenī ar vismaz 2GB FBWC |
| Cietie diski | Ne mazāk kā 4 (četri) SSD diski, kur katra ietilpība ir ne mazāk ka 240GB, un ne mazāk kā 4 (četri) karsti maināmi (hot-swap) SATA diski, kur ietilpība – ne mazāk kā 1TB katram; rotācijas ātrums – ne mazāk kā 7200rpm. |
| Tīkla adapteris | Vismaz četri Gigabit Ethernet 10/100/1000 porti, savietojami ar Enterprise Linux un Microsoft Windows operētājsistēmām. |
| Barošanas avots | Serveris ir komplektēts ar atbilstošiem dublētiem (redundant, N+N) barošanas blokiem. Barošanas bloki ir karsti maināmi. Katra barošanas bloka jauda ir ne mazāk kā 800W, un tai ir jābūt pilnībā pietiekošai, lai pie pilnas serveru sistēmas noslodzes un pie maksimālās serveru konfigurācijas viena barošanas bloka iziešana no ierindas neietekmētu servera darbību. |
| Diagnostikas iespējas | Serveris brīdina par operatīvās atmiņas un cieto disku iespējamo drīzo bojājumu. Diagnostikas sistēma ir iebūvēta servera vadības kontrolierī, tā regulāri pārbauda komponentes un spējīga darboties bez interneta pieslēguma. Brīdinājums tiek uzskatīts par pietiekamu pamatu attiecīgās detaļas nomaiņai garantijas ietvaros nekavējoties, pat ja detaļa vēl ir strādājoša un nav bojāta. |
| Operētājsistēmu atbalsts | Piedāvātajam servera modelis ir jābūt uzskaitītam kā savietojamam ar Windows Server 2012 R2 (norādīt precīzu saiti uz <http://www.windowsservercatalog.com>) |
| Piederumi | Visi nepieciešamie piederumi, lai uzstādītu un pievienotu serveri pie Pasūtītāja elektrobarošanas sistēmas.Servera komplektā ir slēdzams priekšējais panelis kā arī 19” sliedes ar kabeļu turēšanas kronšteinu. |
| Citi | Visas servera komponentes ir viena ražotāja komplektējumā (izpildījumā). Garantijas laiks ir pārbaudāms ražotāja mājas lapā pēc servera identifikācijas numura (s/n)Visas iekārtas ir jaunas, iepriekš nelietotas, tajās nav iebūvētas iepriekš lietotas vai atjaunotas komponentes.Iekārtas tiks piegādātas ar visiem nepieciešamajiem piederumiem (elektrobarošanas kabeļi, datu savienojuma kabeļi piegādāto iekārtu savstarpējai saslēgšanai, stiprinājumi utt.), lai tās varētu uzstādīt serveru statnē un pievienot Pasūtītāja elektrobarošanas sistēmai. |
| UPS | Nominālais efekts (VA): ne mazāk kā 2200 VANominālais efekts (W): ne mazāk kā 1980 WPieslēgvietu skaits: ne mazāk kā 8 (IEC-320-C13) pieslēgvietasIeejas spriegums: 160 ~ 285V; kas tiek regulēts diapazonā 151 ~ 302VPapildus prasības: sprieguma pašregulācijas sistēma - AVR (Automatic Voltage Regulation), akumulatoru uzlādes laiks ne vairāk par 4 stundām, Avārijas Power Off (EPO)  |

**II Piegādes un garantijas prasības (Serverim):**

|  |  |
| --- | --- |
| **Nr.****p. k.** | **Minimālās prasības** |
| 1. | **Preču piegādes prasības:**  |
| 1.1. |  Preču piegādes un uzstādīšanas laiks: 40 (četrdesmit) kalendāro dienu laikā no līguma noslēgšanas dienas. |
| 2. | Garantijas prasības: 36 (trīsdesmit sešu) mēnešu „on-site” garantija no preču piegādes brīža, ar reakcijas laiku nākamā darba dienā un detaļu bojājumu novēršanas laiks – 5 darba dienas. Preču defekta gadījumā līguma izpildītājs 1 (vienas) darba dienas laikā no defekta pieteikuma iesniegšanas brīža ierodas pasūtītāja telpās, lai novērstu defektu vai pieņemtu bojāto preci uz garantijas remontu vai to nomainītu. Pretendents iesniedz piedāvāto iekārtu ražotāja vai tā oficiālās pārstāvniecības Latvijā apliecinājumu, kas adresēts konkrētajam iepirkumam, ka pretendents ir tiesīgs veikt piedāvāto iekārtu izplatīšanu Latvijas Republikas teritorijā un pretendents ir tiesīgs veikt šo iekārtu garantijas remontu un garantijas servisa apkalpošanu attiecīgā ražotāja autorizētā servisa centrā. Pretendenta maksātnespējas, likvidācijas un citos gadījumos, kad pretendents nespēj pildīt garantijas saistības, garantijas saistību izpildi tām precēm, kuras piegādājis pretendents šī iepirkuma ietvaros uz atlikušo garantijas laiku pārņem iekārtu ražotājs, vai tā oficiālā pārstāvniecība Latvijā. |

3. pielikums

Iepirkuma „Servera piegāde Daugavpils

 novada pašvaldībai” nolikumam

(IDNr. DND 2016/7)

**TEHNISKĀ piedāvājuma forma**

|  |  |  |
| --- | --- | --- |
| **Tehniskie rādītāji** | **Pasūtītāja prasības** | **Pretendenta piedāvājums** |
| **Prasību minimālais līmenis, standarti** |
| Ražotājs, modelis | * ----
 |  |
| Korpuss | Statnē montējams 2U izmēra korpuss. |  |
| Procesors | Divi 64-bitu procesori ar 6 (sešiem) fiziskajiem kodoliem katrs, kuru jauda pēc CINT2006 Rates (SPECint\_rate\_base2006) testiem (http://www.spec.org) ir vismaz 660 punkti. Procesoru veiktspējas rādītāji ir pārbaudāmi www.spec.org mājas lapā. Kas sertificēti lietošanai ar operētājsistēmām – MS Windows Server 2012/2012R2 un Linux (Redhat Linux Enterprise). Piedāvājumā ir jānorāda precīzs procesora modelis. |  |
| Operatīvā atmiņa  | Vismaz 64GB (DDR4 – 2133) atmiņa ar kļūdu labošanas (ECC) mehānismu. Maksimālā iespējamā servera atmiņa ir vismaz 384GB |  |
| Papildus interfeisi | Vismaz 2 (divi) USB porti 2.0 versijas vai augstākas |  |
| PCI-Express sloti | Kopā vismaz 3 (trīs) brīvi PCI 2.0 x8 sloti vai augstākas versijas. |  |
| RAID adapteris | Nodrošina RAID 1, 0, 5, 6, 10 aparatūras līmenī ar vismaz 2GB FBWC |  |
| Cietie diski | Ne mazāk kā 4 (četri) SSD diski, kur katra ietilpība ir ne mazāk ka 240GB, un ne mazāk kā 4 (četri) karsti maināmi (hot-swap) SATA diski, kur ietilpība – ne mazāk kā 1TB katram; rotācijas ātrums – ne mazāk kā 7200rpm. |  |
| Tīkla adapteris | Vismaz četri Gigabit Ethernet 10/100/1000 porti, savietojami ar Enterprise Linux un Microsoft Windows operētājsistēmām |  |
| Barošanas avots | Serveris ir komplektēts ar atbilstošiem dublētiem (redundant, N+N) barošanas blokiem. Barošanas bloki ir karsti maināmi. Katra barošanas bloka jauda ir ne mazāk kā 800W, un tai ir jābūt pilnībā pietiekošai, lai pie pilnas serveru sistēmas noslodzes un pie maksimālās serveru konfigurācijas viena barošanas bloka iziešana no ierindas neietekmētu servera darbību. |  |
| Diagnostikas iespējas | Serveris brīdina par operatīvās atmiņas un cieto disku iespējamo drīzo bojājumu. Diagnostikas sistēma ir iebūvēta servera vadības kontrolierī, tā regulāri pārbauda komponentes un spējīga darboties bez interneta pieslēguma. Brīdinājums tiek uzskatīts par pietiekamu pamatu attiecīgās detaļas nomaiņai garantijas ietvaros nekavējoties, pat ja detaļa vēl ir strādājoša un nav bojāta. |  |
| Operētājsistēmu atbalsts | Piedāvātajam servera modelis ir jābūt uzskaitītam kā savietojamam ar Windows Server 2012 R2 (norādīt precīzu saiti uz <http://www.windowsservercatalog.com>) |  |
| Piederumi | Visi nepieciešamie piederumi, lai uzstādītu un pievienotu serveri pie Pasūtītāja elektrobarošanas sistēmas.Servera komplektā ir slēdzams priekšējais panelis kā arī 19” sliedes ar kabeļu turēšanas kronšteinu. |  |
| Citi | Visas servera komponentes ir viena ražotāja komplektējumā (izpildījumā). Garantijas laiks ir pārbaudāms ražotāja mājas lapā pēc servera identifikācijas numura (s/n)Visas iekārtas ir jaunas, iepriekš nelietotas, tajās nav iebūvētas iepriekš lietotas vai atjaunotas komponentes.Iekārtas tiks piegādātas ar visiem nepieciešamajiem piederumiem (elektrobarošanas kabeļi, datu savienojuma kabeļi piegādāto iekārtu savstarpējai saslēgšanai, stiprinājumi utt.), lai tās varētu uzstādīt serveru statnē un pievienot Pasūtītāja elektrobarošanas sistēmai. |  |
| UPS | Nominālais efekts (VA): ne mazāk kā 2200 VANominālais efekts (W): ne mazāk kā 1980 WPieslēgvietu skaits: ne mazāk kā 8 (IEC-320-C13) pieslēgvietasIeejas spriegums: 160 ~ 285V; kas tiek regulēts diapazonā 151 ~ 302VPapildus prasības: sprieguma pašregulācijas sistēma - AVR (Automatic Voltage Regulation), akumulatoru uzlādes laiks ne vairāk par 4 stundām, Avārijas Power Off (EPO)  |  |

**II Piegādes un garantijas prasības (Serverim):**

|  |  |  |
| --- | --- | --- |
| **Nr.****p. k.** | **Minimālās prasības** | **Pretendenta piedāvājums** |
| 1. | **Preču piegādes prasības:**  |
| 1.1. | Preču piegādes laiks: 40 (četrdesmit) kalendāro dienu laikā no līguma noslēgšanas dienas. |  |
| 2. | **Garantijas prasības:** 36 (trīsdesmit sešu) mēnešu „on-site” garantija no preču piegādes brīža, ar reakcijas laiku nākamā darba dienā un detaļu bojājumu novēršanas laiks – 5 darba dienas. Preču defekta gadījumā līguma izpildītājs 1 (vienas) darba dienas laikā no defekta pieteikuma iesniegšanas brīža ierodas pasūtītāja telpās, lai novērstu defektu vai pieņemtu bojāto preci uz garantijas remontu vai to nomainītu. Pretendents iesniedz piedāvāto iekārtu ražotāja vai tā oficiālās pārstāvniecības Latvijā apliecinājumu, kas adresēts konkrētajam iepirkumam, ka pretendents ir tiesīgs veikt piedāvāto iekārtu izplatīšanu Latvijas Republikas teritorijā un pretendents ir tiesīgs veikt šo iekārtu garantijas remontu un garantijas servisa apkalpošanu attiecīgā ražotāja autorizētā servisa centrā. Pretendenta maksātnespējas, likvidācijas un citos gadījumos, kad pretendents nespēj pildīt garantijas saistības, garantijas saistību izpildi tām precēm, kuras piegādājis pretendents šī iepirkuma ietvaros uz atlikušo garantijas laiku pārņem iekārtu ražotājs, vai tā oficiālā pārstāvniecība Latvijā. |  |

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pretendenta vadītājs vai pilnvarotais pārstāvis

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. pielikums

Iepirkuma „Servera piegāde Daugavpils

 novada pašvaldībai” nolikumam

(IDNr. DND 2016/7)

**finanšu piedāvājuma forma**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Finanšu piedāvājums**Piedāvājuma cenā iekļautas visas ar Tehniskajā specifikācijā noteikto prasību izpildi saistītās izmaksas, kā arī visi nodokļi (izņemot PVN), nodevas, visas personāla izmaksas, kā arī visas ar to netieši saistītās izmaksas.

|  |  |  |  |  |  |
| --- | --- | --- | --- | --- | --- |
| **Nr.****p. k.** | **Nosaukums** | **Vienība** | **Daudzums** | **Cena par 1 vienību, EUR bez PVN\*** | **Summa kopā, EUR bez PVN\*** |
| *1* | *2* | *3=1x2* |
| 1. | Serveris (\_\_\_\_\_\_\_\_\_\_\_*ražotājs un modelis*) | kompl. | 1 |  |  |
| **Līguma summa kopā, EUR bez PVN:** |  |
| **PVN, 21%:** |  |
| **Līguma summa kopā, EUR ar PVN:** |  |

Paraksts \*\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pretendenta vadītājs vai pilnvarotais pārstāvis Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\* Cenas un summas jānorāda ar 2 (divām) decimālzīmēm aiz komata.**\*\* Finanšu piedāvājums ir jāparaksta pretendenta vadītājam vai viņa pilnvarotai personai (šādā gadījumā pretendenta piedāvājumam obligāti jāpievieno pilnvara* |

5. pielikums

Iepirkuma „Servera piegāde Daugavpils

 novada pašvaldībai” nolikumam

(ID Nr. DND 2016/7)

**PRETENDENTA PIEREDZES APRAKSTS**

*(par iepirkuma priekšmetu)*

|  |  |  |  |
| --- | --- | --- | --- |
| **Nr.****p.k.** | **Piegādes izpildes vieta, periods un līguma summa** | **Pasūtītājs** | **Pasūtītāja kontaktpersona, tālruņa numurs** |
| 1 | 2 | 3 | 4 |
| ... |  |  |  |
| ... |  |  |  |
| ... |  |  |  |
| .... |  |  |  |

*Saskaņā ar Nolikuma 3.1.3.punktu, pievienot vismaz vienu pozitīvu atsauksmi.*

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītājs vai pilnvarotais pārstāvis

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_